เกิดอุบัติเหตุรถชน ประจำเดือนไม่มา1ปีให้ยาคุมมากินถึงจะมีประจำเดือน ถ้าเราอยากมีลูกจะมีได้ง่ายไหมค่ะ
สวัสดีค่ะ ในกรณีนี้แนะนำพบสูตินรีแพทย์เพื่อหาสาเหตุของการที่ประจำเดือนไม่มาก่อน เช่น-มีถุงน้ำหลายใบในรังไข่-สมองขาดเลือดหลังเกิดอุบัติเหตุ (กรณีอุบัติเหตุศีรษะรุนแรง)-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการที่ประจำเดือนมาไม่ปกติ อาจจะทำให้นับวันตกไข่เพื่อจะมีเพศสัมพันธ์ให้เกิดการตั้งครรภ์ได้ยาก แนะนำปรึกษาสูตินรีแพทย์ถ้าต้องการจะมีบุตร โดยแพทย์อาจจะต้องหาสาเหตุก่อนค่ะว่าทำไมประจำเดือนถึงมาไม่สม่ำเสมอ และดูว่าเป็นสาเหตุที่แก้ไขได้หรือไม่ในระหว่างนี้ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง